Diari Oficial de la Generalitat Valenciana


Sumari del DOGV 423, del 03-09-1986 (1986/807070)

ORDRE de 24 de juliol de 1986, de la Conselleria de Cultura, Educació i Ciència, per la qual es convoquen ajudes per a l'estada de personal bibliotecari i arxiver de la Generalitat Valenciana a centres nacionals i internacionals.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   423

Data del DOGV
:   03-09-1986

Secció del DOGV
:   ALTRES DISPOSICIONS

Número del document
:   1986/807070


Data del document
:   24-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de juliol de 1986, de la Conselleria de Cultura, Educació i Ciència, per la qual es convoquen ajudes per a l'estada de personal bibliotecari i arxiver de la Generalitat Valenciana a centres nacionals i internacionals.  
La Conselleria de Cultura, Educació i Ciència en consonància amb objectius en matèria de biblioteques i arxius a desenvolupar per la Direcció General de Cultura té el propòsit de facilitar al personal que presta serveis als centres bibliotecaris i arxivístics de la Generalitat Valenciana, la possibilitat d'accedir a períodes d'actualització de coneixements i adquisició de noves tècniques a centres nacionals i internacionals d'arxius i biblioteques, per tal de fomentar actuacions integrades en aquestes matèries i de contribuir al desenvolupament de la Comunitat Valenciana.   
Fent ús de les atribucions que em confereix l'article 35 de la Llei de Generalitat Valenciana 5/83, de 30 de desembre, de Govern Valencià,   
ORDENE:   
Article primer  
Es convoca la concessió d'ajudes durant 1986 per a estada del personal bibliotecari i arxiver de la Generalitat Valenciana, en centres nacionals i internacionals i s'aproven les bases per les quals es regeix, que s'inclouen com Annex a la present Ordre.   
Article segon  
Les ajudes esmentades seran sufragades amb càrrec a la partida pressupostària 97.20.602.072.   
DISPOSICIO FINAL  
Aquesta Ordre vigirà el mateix dia de la publicació en el Diari Oficial de la Generalitat Valenciana.   
València, 24 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN  
Bases per a la concessió d'ajudes per a l'estada del personal bibliotecari i arxiver de la Generalitat Valenciana a centres nacionals i internacionals.  
Primer. Les ajudes que se sol·liciten s?hauran de dirigir a una de les següents finalitats:   
a) Especialització en un dels camps relacionats amb les matèries objecte d'aquesta convocatòria.   
b) Realització d'un projecte d'investigació sobre fons bibliogràfics o arxivistics relatius a la Comunitat Valenciana, que hi haja a centres nacionals o estrangers.   
Segon. Els sol·licitants han de ser llicenciats i prestar serveis com a tècnic de biblioteques o arxius en la Generalitat Valenciana.   
Tercer. Les beques que es convoquen comprenen:   
a) Bitllet d'anada i tornada en avió entre els aeroports més pròxims als llocs de residència i destinació, per la ruta més directa i en classe turística.   
Hom podrà sol·licitar la utilització d'altres mitjans de transport sempre que l'import no supere la tarifa d'avió aplicada en cada cas.   
b) Assignació mensual de cent mil pessetes (100.000) per als sol·licitants de centres nacionals i cent cinquanta mil pessetes (150.000) per a les sol·licituds de centres estrangers.   
c) Assegurança combinada d'accidents, hospitalització i intervenció quirúrgica en el país on es faça servir la beca, tret del territori nacional.   
El finançament es farà de la següent manera: el 75% de l'import de la beca, una vegada resolta la convocatòria i el 25% restant a la presentació i aprovació per la Direcció General de Cultura de la Memòria amb els resultats del treball.   
Quart. Les beques tindran una durada compresa entre un mínim d'un mes i un màxim de tres, la qual cosa hauran d?especificar els peticionaris en la sol·licitud.   
Aquesta ajuda es podrà aprofitar entre l'1 d'octubre i el 31 de desembre.   
Els beneficiaris hauran de notificar a la Direcció General de Cultura la data exacta d'incorporació al Centre elegit dins el termini màxim d'un mes a partir de la resolució de la present convocatòria.   
Cinquè. Les sol·licituds, dirigides al Conseller de Cultura, Educació i Ciència es podran presentar en el Registre General de la Conselleria de Cultura, Educació i Ciència, en els Serveis Territorials o per qualsevol dels mitjans establerts en l'article 66 de la Llei de Procediment Administratiu.   
El termini de presentació de sol·licituds serà d'un mes a partir de l'endemà de la publicació d'aquesta Ordre en el Diari Oficial de la Generalitat Valenciana.   
Les sol·licituds s'acompanyaran de la següent documentació i dues còpies:   
a) Instància de sol·licitud.   
b) Currículum vitae del sol·licitant.   
c) Memòria-projecte que especifica amb detall l'especialització a realitzar o el treball a desenvolupar.   
d) Justificació que el treball o especialització a realitzar estiga en connexió amb el treball que el sol·licitant està desenvolupant o és d'interès per a la nostra Comunitat.   
e) Certificació que acredite suficientment el coneixement de l'idioma del país on radica el centre o es realitzarà el treball. La Comissió podrà realitzar totes les comprovacions que considere necessàries al respecte.   
f) Acreditació de l'admissió en el centre elegit.   
Sisè. La selecció dels sol·licitants la farà una Comissió presidida pel Director General de Cultura i estarà formada per:   
- El Secretari General de la Conselleria de Cultura, Educació i Ciència.   
- La Directora de la Biblioteca Pública Valenciana.   
- La Directora de la Biblioteca Universitària.   
- El Cap del Servei del Llibre, Arxius i Biblioteques que actuarà com a Secretari.   
La Comissió tindrà facultats per a resoldre tots els dubtes que sorgesquen en l'interpretació d'aquestes bases, així com la possibilitat d'entrevistar els sol·licitants, si s'escau.   
La Comissió elevarà proposta al Conseller de Cultura, Educació i Ciència per a la Resolució final i posterior publicació en el Diari Oficial de la Generalitat Valenciana.   
Setè. Els criteris de selecció seran els següents:   
a) Interès del treball a realitzar.   
b) Relació del projecte amb la tasca que exerceix el sol·licitant.   
c) Grau de coneixement de l'idioma del país que sol·licita.   
d) Adequació entre el treball a realitzar, el període d'aprofitament de l'ajuda i les característiques del centre sol·licitant.   
Vuitè. Els becaris estaran obligats a:   
a) Complir amb profit les diferents etapes del pla de treball proposat.   
b) Enviar al Servei del Llibre, Arxius i Biblioteques de la Direcció General de Cultura, una memòria amb els resultats del treball realitzat en el termini d'un mes de la finalització del període d'aprofitament de la beca.   
c) Notificar al Servei del Llibre, Arxius i Biblioteques l'arribada al centre de destinació i indicar l'adreça particular i qualsevol canvi de residència o viatges amb la corresponent sol·licitud de permís de bestreta.   
d) Fer constar a qualsevol publicació resultant d'aquest treball que aquest ha estat realitzat aprofitant una beca de la Conselleria de Cultura, Educació i Ciència de la Generalitat Valenciana. Així mateix n'haurà de trametre a la Direcció General de Cultura, Educació i Ciència, un exemplar.   
e) Cas d'incompliment d'algunes de les obligacions anteriorment esmentades, la Direcció General de Cultura podrà rescindir la beca i també recaptar la devolució de les quantitats percebudes.